




Extracte del decret de data 15 de novembre de 2021 de 
SEGONA CONVOCATÒRIA PER A L’ATORGAMENT DE SUBVENCIONS DESTINADES A LA MILLORA I A LA REHABILITACIÓ D'HABITATGES PER A LA SEVA INCORPORACIÓ A LES BORSES DE MEDIACIÓ PER LLOGUER GESTIONADES PER L’ADMINISTRACIÓ PÚBLICA

De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index):

Primer. Beneficiaris

les persones físiques o jurídiques propietàries d’immobles que emprenguin actuacions de rehabilitació, reforma o millora d'habitatges en el municipi de Figueres, que tramitin la corresponent sol·licitud d’acord amb els requeriments establerts en la present convocatòria.

Segon. Objecte

És objecte de la present convocatòria la regulació de la concessió de subvencions per a la rehabilitació, reforma o millora d'habitatges per a la seva incorporació a les borses de mediació per lloguer gestionades per l’Administració Pública en el municipi de Figueres a l'empara de les bases aprovades per la Junta de Govern Local en sessió ordinària celebrada el dia 30 de juliol de 2020 (BOP de Girona número 158 de data 17-8-2020) 

Les actuacions subvencionables, que s'han d'ajustar a la legalitat urbanística, tenen la finalitat que l'habitatge assoleixi les condicions d'habitabilitat, mitjançant les següents actuacions o anàlegs: 

a) Adequació de les peces i els elements que conformen l'habitatge, inclosos banys i cuines, per tal d'obtenir les condicions mínimes d'habitabilitat i les necessàries perquè pugui ser ocupat de manera immediata per un llogater. 

b) Les instal·lacions d'aigua, gas, inclosa la calefacció, electricitat i sanejament, per a l'adequació de l'habitatge a la normativa vigent. 



c) Millora de l'aïllament tèrmic i/o acústic amb l'adaptació dels elements que conformen els tancaments de l'habitatge als paràmetres que exigeixen les normatives vigents, inclosos tancaments de protecció exteriors tipus persianes. 

d) Repàs dels elements de l'habitatge deteriorats per una manca de conservació o manteniment: pintura, terres, portes, finestres i altres. 

e) L’adaptació interior dels habitatges per a persones o col·lectius amb requeriments específics i per a la millora de la mobilitat de les persones amb mobilitat reduïda. 

f) Honoraris facultatius per a l’elaboració i direcció del projecte tècnic de les obres executades, si s’escau, i per a l’obtenció de la corresponent cèdula d’habitabilitat i el certificat energètic. 

Tercer. Bases reguladores

 La convocatòria es realitza de conformitat amb les bases aprovades per la Junta de Govern Local en sessió ordinària celebrada el dia 30 de juliol de 2020 (BOP de Girona número 158 de data 17-8-2020) 

Així mateix la convocatòria està inclosa en el Pla Estratègic de Subvencions de l’Ajuntament de Figueres pel període 2018-2020, aprovat pel ple en sessió de data 14 de desembre de 2017 mitjançant modificació aprovada per Decret de l’Alcaldia Presidència.

Quart. Quantia

Les subvencions objecte d’aquesta convocatòria es financen amb càrrec a les partides pressupostàries 213011522078001 “AJUTS REHAB. HABITATGES BUITS PER A LLOGUER SOCIA”L i 21301R01521078000 “AJUTS REHABILITACIÓ HABITATGES BUITS PER LLOGUER” i s’hi destina la quantitat total de dos-cents quaranta-quatre mil quatre-cents quaranta-quatre euros (244.444 €).


Cinquè. Termini de presentació de sol·licituds

El termini de presentació de la sol·licitud, Les sol·licituds es podran presentar des de l’endemà de la publicació de la convocatòria al BOP a través de la BDNS i fins al dia 31 de març de 2022.

Sisè. Altres dades

Comissió de valoració

La Comissió Qualificadora valorarà les sol·licituds i elaborarà la proposta de resolució. 

La Comissió Qualificadora estarà composada per: 


- President: Director de l’àrea 
- 2 Vocals: Arquitecte municipal 
Arquitecte tècnic municipal. 

- Secretària: Cap dels serveis jurídics i administratius de l’àrea d'Habitatge


Proposta i resolució 

La Junta de Govern Local és, generalment, l’òrgan competent per a la convocatòria i la resolució del procediment d’atorgament de les subvencions, així com per a resoldre qualsevol eventualitat no regulada expressament per aquestes bases o per l’acord de la convocatòria

Fiscalitat

L'acceptació, tàcita o explícita, dels premis obliga al seus perceptors a fer les declaracions fiscals acordades per la normativa aplicable i a complir amb les corresponents obligacions fiscals. El rebuig del premi atorgat haurà de ser manifestat explícitament pels beneficiaris, mitjançant escrit adreçat a aquesta administració local, en el termini màxim de deu dies hàbils, comptats des de la notificació formal de l'acte administratiu que acorda la seva concessió.

Pel que fa als premis dineraris la seva percepció estarà subjecte als pagaments mitjançant retenció en els termes detallats i acordats a la normativa fiscal que correspongui.

Els beneficiaris d'aquests premis es declararan a la Base de Dades Nacional de Subvencions (BDNS), i també estaran subjectes a la presentació de les declaracions fiscals acordades a la normativa fiscal vigent, mitjançant els models aprovats pels òrgans corresponents.


Modalitats

Objecte

Els sol·licitants podran optar a dues modalitats de subvenció 

a) Subvenció d’un 75% del pressupost protegible amb un import màxim per a cada expedient de 16.000 euros. En aquesta modalitat el preu del lloguer serà del 75% del preu de mercat. 
b) Subvenció del 100% del pressupost protegible amb un import màxim per a cada expedient de 21.500 euros. En aquesta modalitat el preu del lloguer serà el que s’indica a la taula adjunta en funció de l’import de la subvenció atorgada. 



	import subvenció (€) 
	lloguer % 
s/preu mercat
 

	20.000 - 21.500 
	57,50% 

	19.000 - 19.999 
	60,00% 

	18.000 - 18.999 
	62,50% 

	17.000 - 17.999 
	65,00% 

	16.000 - 16.999 
	67,50% 

	15.000 - 15.999 
	70,00% 

	14.000 - 14.999 
	72,50% 

	00.000 - 13.999
	75,00% 




Beneficiaris:

Les persones físiques o jurídiques propietàries d’immobles que emprenguin actuacions de rehabilitació, reforma o millora d'habitatges en el municipi de Figueres, que tramitin la corresponent sol·licitud d’acord amb els requeriments establerts en la present convocatòria.

[bookmark: _GoBack]Requisits dels beneficiaris:

Tenir la condició de beneficiari en base al que estableix el punt 1.3 de la present convocatòria i que es compleixin les condicions i requisits següents: 

a) Els beneficiaris han d’estar al corrent de pagament de les taxes i impostos municipals i de les seves obligacions amb la Seguretat Social i Hisenda i no trobar-se en cap de les circumstàncies previstes a l’art. 13 de la Llei 38/2003, de 17 de novembre, general de subvencions. 



b) Les actuacions proposades hauran de donar compliment a la normativa urbanística, d’accessibilitat i a la resta de la normativa sectorial aplicable. 

c) Els habitatges objecte de subvenció han de disposar de cèdul·la d’habitabilitat i certificat d’eficiència energètica, o bé estar en disposició de la seva obtenció un cop executades les obres. 

d) L’edifici del qual forma part l’habitatge objecte de subvenció ha de disposar de certificat d’aptitud de l’edifici o de l’informe d’inspecció tècnica de l’edifici sense deficiències greus una vegada executades les actuacions objecte de la subvenció. L’informe d’inspecció tècnica haurà d’anar acompanyat del document d’acusament de rebuda de la sol·licitud del certificat d'aptitud de l'edifici tramitat a l'Agència de l'Habitatge. 

e) Els beneficiaris dels ajuts s’obliguen a permetre la inspecció municipal de l’habitatge objecte de la subvenció per a la valoració de la sol·licitud i el seguiment de les obres, facilitant-ne les dades i els documents que els siguin requerits. 

f) Aquestes subvencions són compatibles amb altres ajuts públics. Els sol·licitants informaran en tot moment de les sol·licituds efectuades a altres organismes o sufragades amb recursos públics, pels mateixos conceptes, ja que l’import de les subvencions en cap cas podrà ser de tal quantia que, aïllada o en concurrència amb altres subvencions, ajudes, ingressos o recursos, superi el cost de l’activitat subvencionada. I, al compte justificatiu faran constar els ajuts i imports atorgats, el seu règim temporal i les condicions. 

g) Els beneficiaris dels ajuts no podran efectuar actes de transmissió onerosa o gratuïta entre vius dels habitatges en el termini de cinc anys, a comptar de la data de concessió dels ajuts, sense retornar a l'Administració la totalitat de l'import rebut incrementat amb els interessos meritats calculats al tipus d'interès legal corresponent. 

Es farà constar a la finca inscrita al Registre de la Propietat objecte de la subvenció, l’anotació relativa a l’import de la subvenció concedida i a la finalitat a la que es destina i les seves condicions, en especial respecte de la utilització efectiva de l’habitatge i la seva inclusió a la borsa de lloguer social, així, com l’afectació de la finca al compliment de l’obligació de retornar a l’Ajuntament l’import de la subvenció rebuda per al cas d’incompliment de les condicions o dels terminis establerts a la convocatòria.

Procediment de concessió:

La instrucció del procediment de concessió d’aquestes subvencions correspon a l’àrea d'Habitatge. Aquesta podrà realitzar d’ofici les actuacions necessàries per a la determinació, coneixement i comprovació de les dades en virtut de les quals es formularà la corresponent proposta de concessió. 



En el procediment de concessió s’avaluarà la viabilitat de les actuacions per a l’assoliment de les finalitats de les subvencions de la present convocatòria. Es revisaran els amidaments i pressupostos de de les actuacions. 

6.2.- La Comissió Qualificadora valorarà les sol·licituds i elaborarà la proposta de resolució. 

La Comissió Qualificadora estarà composada per: 

- President: Director de l’àrea 
- 2 Vocals: Arquitecte municipal 
Arquitecte tècnic municipal. 
- Secretària: Cap dels serveis jurídics i administratius de l’àrea d'Habitatge 

6.3.- La Junta de Govern Local és, generalment, l’òrgan competent per a la convocatòria i la resolució del procediment d’atorgament de les subvencions, així com per a resoldre qualsevol eventualitat no regulada expressament per aquestes bases o per l’acord de la convocatòria

Criteris de valoració:

11.1.- Un cop conclòs el període de presentació de sol·licituds, es procedirà a la valoració de l'ajut a concedir per cadascuna de les sol·licituds presentades, i es realitzarà una comprovació de l'import total dels esmentats d'ajuts. 

11.2.- Si l'import total dels ajuts a concedir és inferior als dos-cents quaranta-quatre mil quatre-cents quaranta-quatre (244.444 €) de la reserva pressupostària per aquest concepte, s'atorgarà a cadascuna de les sol·licituds presentades l'ajut prèviament calculat. 

11.3.- En el cas que la suma sigui superior als dos-cents quaranta-quatre mil quatre-cents quaranta-quatre (244.444 €) es prioritzaran les sol·licituds d’acord els següents criteris: 

1. Per als propietaris que han presentat sol·licituds per a més d’un habitatge es tindrà en consideració la primera sol·licitud que consti inscrita en el Registre General de l’Ajuntament de Figueres. 

2. Menor import de la subvenció 

3. Major antiguitat segons dades del cadastre 

Si la suma de les sol·licituds conformes al primer criteri encara supera el llindar de dos-cents quaranta-quatre mil quatre-cents quaranta-quatre (244.444 €) les subvencions s'aniran assignant per l'ordre que estableix el segon criteri (menor import de la subvenció). En cas d'igualtat en l'aplicació del segon criteri s'assignaran per l'ordre que estableix el tercer criteri (major antiguitat). 




Si una vegada aplicat el primer criteri de prioritat amb les primeres sol·licituds que consten inscrites en el Registre General de l’Ajuntament de Figueres per als propietaris que han presentat sol·licitud per a més d’un habitatge, la suma d’ajuts concedits no supera els dos-cents quaranta-quatre mil quatre-cents quaranta-quatre (244.444 €) es continuarà el procediment amb les segones sol·licituds que constin inscrites i així successivament fins que es superi el llindar de dos-cents quaranta-quatre mil quatre-cents quaranta-quatre (244.444 €).

En l’aplicació dels criteris de prioritat hi haurà una sol·licitud que farà superar el llindar de dos-cents quaranta-quatre mil quatre-cents quaranta-quatre (244.444 €). A aquesta sol·licitud se li atorgarà una subvenció per un import parcial fins arribar al llindar de dos-cents quaranta-quatre mil quatre-cents quaranta-quatre (244.444 €). 

11.4.- Les sol·licituds que en aplicació dels criteris de prioritat no els ha estat concedida subvenció, o s’ha concedit per un import parcial, quedaran incloses en una llista d’espera per si ampliés el finançament, hi hagués alguna renúncia o revocament d’alguna subvenció concedida o algunes actuacions s’executessin per import inferior al subvencionat. Aquesta llista tindrà vigència fins a la data de la següent convocatòria. 

11.5- El fet que una o més sol·licituds, en aplicació dels criteris exposats anteriorment, resultin excloses de la obtenció d'ajuts en el marc de la present convocatòria no menyscaba el seu dret de poder-se presentar a ulteriors convocatòries, sempre i quan compleixin els requisits establerts a les bases. 

11.6.- En el cas que, en aplicació dels criteris exposats anteriorment, a alguna sol·licitud se li atorgui un ajut inferior al que li correspondria, aquesta podrà tornar a sol·licitar a la propera convocatòria la diferència entre ambdós imports. Així mateix, es permetrà reduir l'àmbit de l'actuació a realitzar al que es correspongui amb la subvenció concedida.


Sol·licitud i documentació a presentar:

7.1.- La sol·licitud de subvenció i tota la documentació requerida s’haurà de presentar al Registre d’entrada de l’Ajuntament o bé a través dels altres mitjans previstos a l’article 16 de la Llei 39/2015, d’1 d’octubre, del Procediment Administratiu Comú de les Administracions Públiques. 

7.2.- Les sol·licituds es podran presentar des de l’endemà de la publicació de la convocatòria al BOP a través de la BDNS i fins al dia 31 de març de 2022.





7.3.- Es pot presentar una sol·licitud per habitatge a la convocatòria . En cas que es rebi més d’una sol·licitud per a un mateix habitatge , únicament es considerarà la primera que consti inscrita en el Registre General de l'Ajuntament de Figueres. 

7.4.- Un mateix propietari pot presentar sol·licituds per a diversos habitatges. 

7.5. La sol·licitud de la subvenció la realitzarà la propietat de l'immoble, tant si es tracta d'una o més persones físiques o d'una societat mercantil. 

7.6.- S’aplicarà allò que disposa el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) (DOUE 4.5.2016). I la Llei orgànica 3/2018, de 5 de desembre, de protecció de dades personals i garantia dels drets digitals, que adapta l’ordenament jurídic espanyol al Reglament (UE) 2016/679.

8.1.- La documentació que cal presentar és la següent: 
a) Model normalitzat de sol·licitud de subvenció, amb expressió de les dades identificadores de la finca i de la persona física o jurídica sol·licitant, inclòs el número de compte corrent als efectes de posteriors liquidacions. 

b) Còpia del DNI o NIE del/s titular/s (o dels seus representants en el cas de comunitats de propietaris i/o societats mercantils). 

c) Nota simple registral de l’immoble on es proposen les actuacions per a les quals es demana la subvenció. 

d) Cèdula d’habitabilitat i certificat d’eficiència energètica, si en té i en cas contrari, el projecte de les obres haurà de preveure l’obtenció dels certificats corresponents per ser susceptible de lloguer a través de la borsa de lloguer social del Consell Comarcal de l'Alt Empordà (CCAE) o de l’Oficina Municipal d’Habitatge de l’Ajuntament de Figueres. 

e) Certificat d’aptitud de l’edifici del qual forma part l’habitatge objecte de la sol·licitud de subvenció. Si no en disposa el projecte de les obres haura de preveure l’obtenció de l’informe d’inspecció tècnica de l’edifici sense deficiències greus que afectin a l’habitatge sol·licitant de la subvenció una vegada executades les actuacions objecte de subvenció. L’informe d’inspecció tècnica s’haurà de presentar a la finalització de les obres acompanyat del document d’acusament de rebuda de la sol·licitud del certificat d’aptitud de l’edifici tramitat a l’Agència de l’Habitatge. 

f) Declaració responsable, signada, manifestant i adoptant els següents compromisos: 



1) Compromís d’executar les obres i instal·lacions objecte de la subvenció complint amb els requisits urbanístics i ambientals exigibles. 

2) Compromís de formalitzar un acord de fidelització per un període mínim de 5 anys amb la borsa de lloguer social del CCAE o de l’Oficina Municipal d’Habitatge de l’Ajuntament de Figueres una vegada finalitzades les obres objecte de la sol·licitud i obtinguts, si fos el cas, la cèdula d’habitabilitat i/o el certificat d’eficiència energètica. 

3) Facilitar les visites d’inspecció a l’habitatge objecte de la subvenció per a la valoració de la sol·licitud i el seguiment de les obres. 

4) A aportar el compte justificatiu de la subvenció, dins de termini, amb el contingut i la documentació que s’estableixen a les bases d’execució del pressupost municipal i d’acord amb el que s’estableix en aquesta convocatòria. 

g) Memòria justificativa preliminar, amb el contingut següent: 

1) Descripció de l'estat actual de l’immoble, o de llurs instal·lacions que es volen reformar, acompanyat de fotografies. 

2) Descripció del tipus d'actuació a realitzar i materials a emprar. 

3) Pressupost detallat per capítols o rams, amb amidaments de cadascuna de les partides i oficis i aplicació de preus unitaris. Ha d'incorporar la seguretat i salut i ha d'especificar si els preus tenen incorporades les despeses generals i el benefici industrial o si s'afegeixen al final abans del que expressa el pressupost d'execució del contractista. A continuació d'aquest i per tal d'obtenir el sumatori total per coneixement de l'administració que es presenta a la convocatòria es detallaran complementàriament, si s'escau, els honoraris facultatius proporcionats, projecte o memòria valorada, direcció, i coordinació de seguretat i salut). 

h) Certificats d’estar al corrent amb les obligacions amb la Seguretat Social i Hisenda. Si no es presenten amb la sol·licitud es requerirà que siguin aportats abans de l’acord de concessió de les subvencions. 

8.2.- L'esmena de defectes en la sol·licitud o l'aportació de documentació requerida s'ha de realitzar després del requeriment i amb l'advertència de desistiment, en el termini màxim de 10 dies hàbils des de la seva notificació. Si transcorregut aquest termini no s'ha esmenat o s'ha aportat la documentació preceptiva, s'entén que la persona interessada ha desistit de la seva sol·licitud, amb la resolució prèvia que s'ha de dictar en els termes previstos a l'article 68 de Llei 39/2015, de 1 de octubre, del Procediment Administratiu Comú de les Administracions públiques, i s'arxivaran les actuacions sense cap tràmit ulterior. 


8.3.- La presentació de la sol·licitud implica la plena acceptació i el coneixement de les bases i la convocatòria corresponent.


Subvenció

9.1.- L’import de la subvenció atorgada, juntament amb el de les subvencions concedides a la mateixa finalitat per altres entitats públiques o privades, no pot ultrapassar el cost de l’actuació subvencionada. 

9.2.- Els sol·licitants podran optar a dues modalitats de subvenció 
a) Subvenció d’un 75% del pressupost protegible amb un import màxim per a cada expedient de 16.000 euros. En aquesta modalitat el preu del lloguer serà del 75% del preu de mercat. 
b) Subvenció del 100% del pressupost protegible amb un import màxim per a cada expedient de 21.500 euros. En aquesta modalitat el preu del lloguer serà el que s’indica a la taula adjunta en funció de l’import de la subvenció atorgada. 

	import subvenció (€) 
	lloguer % 
s/preu mercat
 

	20.000 - 21.500 
	57,50% 

	19.000 - 19.999 
	60,00% 

	18.000 - 18.999 
	62,50% 

	17.000 - 17.999 
	65,00% 

	16.000 - 16.999 
	67,50% 

	15.000 - 15.999 
	70,00% 

	14.000 - 14.999 
	72,50% 

	00.000 - 13.999
	75,00% 




Si una vegada executada l’obra les despeses justificades són superiors als imports aprovats en l’atorgament de la subvenció els percentatges de subvenció s’aplicaran sobre els imports aprovats en l’atorgament de la subvenció. 

Si una vegada executada l’obra les despeses justificades són inferiors als imports aprovats en l’atorgament de la subvenció els percentatges de subvenció s’aplicaran sobre els imports efectivament justificats en l’execució de l’obra.










